als_Latn bos_Latn ron_Latn
Rudina HOXHA
Drejtor Ekzekutiv i Fondacionit Vodafone Albania, Albi Greva, ka nisur nje pergatitje sistematike dhe sfiduese per te pershkuar plot 42 KM ne edicionin e 39 te Maratones se Amsterdamit, qe do te mbahet me 19 tetor, 2014 ne kryeqytetin hollandez.
Kjo Maratone (http://www.tcsamsterdammarathon.nl/) mbeshtet gjithashtu nje kauze te rendesishme dhe te ndjeshme boterore: trajtimin mjekesor te femijeve qe kane lindur me HIV/AIDS. Greva, me nje eksperience ne fushen e sportit por edhe si ‘fundraiser”, kete rradhe jep perkushtimin e tij maksimal per realizimin e kesaj sfide.
U takuam me Albin pikerisht tek Pasticeria Franceze ne zemer te ish-Bllokut, aty ku eshte vendosur edhe nje nga 19 kutite qe presin kontributet modeste prej qytetareve per te mbeshtetur kete iniciative humane.
“Behet me zemer dhe me deshiren per te ndihmuar foshnjet qe duan e kane te drejte te mbijetojne. Edhe nje monedhe e vetme e mbledhur ben diference,” thote Greva i cili deri me tani ka vrapuar ne disa maratona te meparshme ne distance prej plot 21 km pa asnje problem. Sfida eshte e dyfishte: te vrapoje 42 KM, pra dyfishin e distances qe ka vrapuar deri me sot, dhe mbi te gjitha te sensibilizoje popullaten per te kontribuar se bashku per nje kauze te tille sociale.
Ne nje interviste ekskluzive per Infoalbania.org, Greva ndan me publikun emocionet, pergatitjet e perditshme fizike dhe psikologjike, eksperiencat e tij ne maratona dhe mbi te gjitha mesazhet per te gjithe Shqipetaret per tju bashkuar kesaj kauze.
Si vendoset te merrnit pjese ne Amsterdam Marathon 2014 qe do te mbahet me 19 tetor ne kryeqytetin hollandez?
Kam marre pjese ne eksperienca te tjera te ngjashme. Kam kolege ne zyre ku punoj qe marrin pjese ne maratona te ndryshme nderkombetare. Ne nje menyre a nje tjeter, mjedisi qe te rrethon me ndikon. Teksa bisedoj me koleget e mi cdo dite, frymezohem dhe marr dicka prej tyre.
Amsterdam Marathon 2014 ka ne qender mbledhjen e fondeve per trajtimin mjekesor te femijeve qe kane lindur e jetojne me HIV/AIDS. Me pjesemarrjen e tyre, vrapuesit ne maratone kontribuojne permes fushatave individuale per grumbullim fondesh per kete kauze.Trajtimi i ketij grup moshe ne Shqiperi eshte me ligj dhe ato i marrin medikamentet falas. Por do perkushtohem te loboj shume brenda ketij konteksti per te kontribuar sa me shume per femijet shqipetare. Se shpejti, do takohem edhe me perfaqesuesen e shoqates se Prinderve te femijeve me HIV/AIDS, Zj. Olimbi Hoxhaj per te koordinuar mbeshtetjen.
Kur i keni nisur pergatitjet per kete sfide? A mund te ndani me ne ndonje emocion nga kjo periudhe para pergatitore?
Rreth 100 dite para dates se marartones, diku andej nga 19 korriku. Kam vendosur te publikoj ne rrjetet sociale cdo 11 dite te rejat ne lidhje me pergatitjen dhe totalin e kontributeve.
Me cfare do ta krahasoje nje eksperience te tille?
Do ta krahasoja me sfiden e nje studenti per te marre dipllomen, apo te nje sportisti ne perpjekjen [per thyerjen e nje rekordi, apo dhe me suksesin e nje vullnetari per te dhuruar veten per dike apo per nje kauze – sepse per te gjitha keto investon fort cdo gje tenden, sikurse edhe kur tenton per here te pare nje maratone.
Regjistrimin per ne maratone e bera ne mes te muajit korrik. Me pas, bera dhe analizat mjeksore dhe u takova gjithashtu me mjekun, instruktorin dhe dietologun. Rekomandimet e tyre me jane shume te vlefshme. Jam ne stervitje intensive 2-3 oreshe per 5 dite ne jave. Mbarimi i stervitjes kerkon qe kaviliet e kycet e kembeve te kene trajtim te vecante (akull per gjysem ore) sepse ne te kundert nuk do i kem me te nesermen ne gjendje per tu stervitur. Kam zgjedhur nje pale atlete te pershtatshme per kushtet e stervitjes dhe maratones. Gjithashtu edhe regjimi dhe menyra ime e jeteses kane ndryshuar se fundmi. Cdo gje duhet ta bej ne sherbim te kesaj sfide per 3 muajt e ardhshem. Oraret, menuja e sasite e ushqimit jane te percaktuara. Ky eshte nje investim personal qe e bej me perkushtimin maksimal.
Cfare menyre keni ndjekur per ta perhapur fjalen dhe perse?
Nisur nga fakti se kjo pervecse eshte nisme qe inkurajon shume njerez te bejne te njejten gje, eshte nje sfide edhe personale. Ndaj kam perdorur profilin tim personal ne rrjetet sociale (Instagram, Linkedinn, Facebook, Twitter). Kjo sepse keto rrjete perdoren masivisht nga bashkeatdhetaret e mi. Me pas me lindi ideja e krijimit te kushteve per te dhuruar fizikisht kontribute e per kete ndermora nje nisme per te vendosur disa kuti ne disa prej restoranteve te mirenjohura ne Tirane, Lezhe, Vlore, e Korce, ne te cilat mund te jepen kontribute modeste. Zgjodha 19 kuti, per simboliken e dates 19 kur zhvillohet dhe maratona.
Si mendoni, cfare nevojitet per tja dale mbane ne kete maratone?
Kjo gje behet me zemer. Edhe nje monedhe e vetme e mbledhur ben diferencen. Nese e ben nje gje te tille, do te thote se e bene me zemer dhe beson fort se ajo do te ndihmoje dike. Dhe ketu mbaron.
Cfare mendoni lidhur me reagimin e deritanishem te publikut ndaj inisiatives suaj dhe a keni nje mesazh per ta?
Kontributi eshte pergjegjesi qytetare. Jam shume i kenaqur me reagimin e deri tanishem te publikut te bashkeqytetareve. Aty ku publiku e ka marre njoftimin me ane te mesazheve tregon qe eshte i ndjeshem dhe i gatshem. Ky eshte vetem fillimi. Kemi dhe pak me shume se 2 muaj kohe.Shpresoj dhe kam besim se shtatori dhe tetori do te jene te mire per kete kauze. Por me duhet te them se kjo pjesa e kontributeve ndikon drejtperdrejte tek pergatitja ime psikologjike, sepse duhet ta pranoj se kjo maratone eshte vertete nje sfide e forte.
Ju keni nje te shkuar te lidhur me sportin.
Kam pelqyer dhe ushtruar vrapimin qe femi. Krahas karrieres time profesionale, kam patur shansin te jem arbiter nderkombetar basketbolli (FIBA) per 20 vitet e shkuara qe ne nje fare menyre me kamekuar me kulturen e ushtrimit me sport. Duke qene se sivjet e kam permbyllur kete eksperience te vyer jete, kjo gje me ka lene hapesire te merrem me aktivitete alternative. Kam marre pjese ne 3 maratona te meparshme, respektivisht ajo e Tiranes, e Podgorices dhe e fundit ka qene ajo e Milanos marsin e ketij viti. Ne maratonat e tjera fryma qytetare e pjesemarjes ka qene e mrekullueshme. Ne te vrapojne te rinj, prinder, biles dhe gjysher. Eshte nje kenaqesi e vecante te kesh eksperiencen e nje maratone me mbi 100 mije pjesemarres.
Ju njiheni edhe si mbledhes fondesh ne ndihme te kauzave te ndryshme shoqerore.
Pjesa tjeter nxitese e kesaj inisiative eshte profili social i saj qe lidhet me punen time. Krahas eksperiencave te shumta institucionale, numeroj 2 te tilla personale te meparshme si ‘fundraiser’. Mund te permend rastin e Agustinit, per te cilin u perpoqa dhe arrita te ndihmoja per te mundesuar udhetimin e tij e te nenes se tij ne Amerike per tju nenshtruar disa operacioneve qe i shpetuan jeten. Sot Agustini eshte shume mire, ndjek rregullisht shkollen, dhe ne kemi mbetur miq te mire. Rasti i dyte ka qene nje djale I vogel qe vuante nga tumori ne sy. Objektivi fillestar ishte te grumbullonim 5,000 euro, por me kontributin e njerezve kjo shume u pesefishua. Per me teper, ne Itali, u zhvillua edhe nje ndeshje miqesore bamiresie midis dy skuadrave lokale per kete rast. Maratona e Amsterdamit shenon eksperiencen time te trete ne nje fushate mbledhje kontributesh per njerez ne nevoje. Nuk e di a do mundem tjia dal, por kam besim dhe jam optimist.
Me gazetaren Rudina HOXHA, prane nje prej 19 kutive te cilat presin kontributet, sado simbolike, te njerezve
Dhe ne fund, a keni nje mesazh per Shqipetaret me kete rast?
Jam perkushtuar ne kete nisme e besoj ne te, dhe kjo me jep kurajon tju ftoj te gjitheve te me mbeshtesni. Se bashku do bejme te mundur qe jeta e nje femije te kete mundesi te jete e gjate sa dhe e secilit prej nesh. Edhe nje monedhe e vetme eshte e rendesishme. Faleminderit | Albi
======
Nese eshte me e pershtatshme, mund te perdorni numrin e meposhtem te llogarise per kontributin tuaj:
Bank: Raiffesien Albania
Acc name: Albi Greva
IBAN (lek) AL94 2021 1013 0000 0001 0055 9212
IBAN (euro) AL81 2021 1037 0000 0043 0055 9212
SWIFT SGSBALTX
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn ron_Latn hne_Deva zsm_Latn spa_Latn ltz_Latn